οί α 



ΕΦΗΜΕΡΙΓ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
13 ΙΟΥΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

644 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 33730/1691 

Έγκριση γενικού πολεοδομικού σχεδίου του Δήμου Πτολεμαΐδας (Ν. 

Κοζάνης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το 
άρθρο 3. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Τις διατάξεις του Ν. 1685/87 (ΦΕΚ 27/Α) και ειδικότερα το 
άρθρο 4 παρ. 2. 

4. Την υπ’ αριθ. 29438/1228/17.4.86 απόφαση του Υπουργού 
Περιβάλλοντος, Χωροταξίας και Δημοσίων Έργων «κίνηση της διαδι¬ 
κασίας σύνταξης του Γενικού Πολεοδομικού σχεδίου Πτολεμαΐδας Ν. 
Κοζάνης» (ΦΕΚ 449/86). 

5. Το υπ’ αριθ. 234/17.6.86 έγγραφο του Τμ. Πολεοδομίας και 
Πολεοδ. Εφαρμογών προς τους αρμόδιους φορείς. 

6. Το υπ’ αριθ. Φ.915.3/11/41503.Σ.2052/26.8.86 έγγραφο 
του 4ου Επιτελικού Γραφείου Α’ Σώματος Στρατού. 

7. Το υπ’ άρ. Φ.004/76/261387/Σ.4751/19.9.86 έγγραφο του 
4ου Επιτελικού Γραφείου 4β1 του Γενικού Επιτελείου Στρατού. 

8. Το υπ’ αριθ. 526558/28.7.86 του Ε.Ο.Τ. 

9. Το υπ’ αριθ. 418343/10/24.7.86 του Ο.Σ.Ε. 

10. Το υπ’ αριθ. ΔΓ-7595/18.7.86 έγγραφο της Ευκαιριακής Νο¬ 
μαρχιακής Επιτροπής της Δ/νσης Γεωργίας της Νομαρχίας Κοζάνης. 

11. Το υπ’ αριθ. ΤΤΓ 1882/10.7.86 έγγραφο της Δ/νσης Τεχνικών 
Υπηρεσιών της Νομαρχίας Κοζάνης. 

12. Το υπ’ αριθ. 12193/3.7.86 έγγραφο της Δ/νσης Περιφε¬ 
ρειακής Ανάπτυξης και Βιομηχανικής Υποδομής της ΕΤΒΑ. 

13. Τις υπ’ αριθ. 133/85, 87/86, 97/86, 98/86 αποφάσεις του 
Δημοτικού Συμβουλίου Πτολεμαΐδας. 

14. Το γεγονός ότι οι υπόλοιποι φορείς δεν απάντησαν μέχρι σήμερα. 

15. Την υπ’ αριθ. 1/συν. 5/87 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομού Κοζάνης, αποφασί¬ 
ζουμε: 

1) Εγκρίνεται το γενικό πολεοδομικό σχέδιο (ΓΠΣ) του δήμου Πτο¬ 
λεμαΐδας (Ν. Κοζάνης), όπως τα όρια του προσδιορίζονται με κόκκινη 
γραμμή στο χάρτη Π 1.11 σε κλίμακα 1:5.000. Κυρίως το σχέδιο αυτό 
περιλαμβάνει: 

Α. Την πολεοδομική οργάνωση του Δήμου Πτολεμαΐδας για πληθυ- 
σμιακό μέγεθος 30.000 κατοίκων (πληθυσμός 5ετίας) με: 

α) Την επέκταση του σχεδίου πόλης σε εκτάσεις πυκνοδομημένες και 
αραιοδομημένες συνολικής επιφάνειας 1700 στρεμ. και τη δημιουργία 
έξι (6) πολεοδομικών ενοτήτων με μέση πολεοδομική πυκνότητα όπως 
φαίνεται στους χάρτες Π1.4/Π1.5 και Π1.11 σε κλίμακα 1:5.000 ως 
εξής: 


Πολεοδομική Μέσος Συντελεστής Μέση πυκνότητα 

ενότητα δόμησης οίκησης (κατ/Ηα) 


1 

1,70 

153 

2 

1,70 

153 

3 

1,30 

141 

4 

0,80 

117 

5 

0,80 

115 

6 

0,80 

115 


β) Τον προσδιορισμό των χρήσεων γης όπως φαίνεται στους χάρτες 
Π1.2-Π1.3.2 και Π1.11 σε κλίμακα 1:5.000 και ειδικότερα: 

- Την ακτινωτή ανάπτυξη των λειτουργιών πάνω σε κύριες, δευτε- 
ρεύουσες αρτηρίες και συλλεκτήριους. 

- Τον εμπλουτισμό και την τόνωση του κέντρου με στοιχεία κοινω¬ 
νικής υποδομής και έργων ανάδειξης, κυρίως με τη δημιουργία με¬ 
γάλου εμπορικού - πολιτιστικού - διοικητικού κέντρου στο χώρο της δη¬ 
μοτικής αγοράς. 

- Την τόνωση των κεντρικών λειτουργιών με την αξιοποίηση υφιστά¬ 
μενων πυρήνων και την προσθήκη νέων. 

- Τη δενδροφύτευση των βασικών αρτηριών και τη δημιουργία 
φράγματος πρασίνου στη νοτιοανατολική πλευρά της πόλης. 

- Τη διάσπαρτη χωροθέτηση των εγκαταστάσεων αθλητισμού και 

εκπαίδευσης στις πολεοδομικές ενότητες και τη δημιουργία μεγάλου 
αθλητικού κέντρου στο βόρειο άκρο της πόλης στην περιοχή των επε¬ 
κτάσεων. · 

- Τη χωροθέτηση ζώνης επαγγελματικών μη οχλουσών χρήσεων 
στη νοτιοανατολική είσοδο της πόλης. 

- Τη μεταφορά των σταθμών υπεραστικών και αστικών λεωφο¬ 
ρείων. 

- Τη μεταφορά των νεκροταφείων. 

- Τη δημιουργία τοπικού κέντρου στο ανατολικό τμήμα της πόλης 
που περιλαμβάνει το τελωνείο, τον πυροσβεστικό σταθμό και σταθμό 
φορτηγών. 

- Την ανάπτυξη χρήσεων γενικής κατοικίας σε όλη την έκταση της 
πόλης. 

γ) Τη γενική εκτίμηση της χωρητικότητος των πολεοδομικών ενο¬ 
τήτων σε κατοίκους με προοπτική πενταετίας και των αναγκών σε γη 
για κοινωνική υποδομή στις πολεοδικές ενότητες όπως αναφέρονται 
στους πίνακες Α-11.2.2, Α-11.2.3 και Α-11.6. 

δ) Τον καθορισμό ζωνών: 

Οικονομικών και θεσμικών κινήτρων και πολεοδομικών μηχανισμών 
καθώς και νέων αναπτυξιακών ζωνών, όπως φαίνονται στους χάρτες 
Π1.7 και Π1.8 σε κλίμακα 1:5.000 και ειδικότερα: 

- Ζώνη ειδικής ενίσχυσης (ΖΕΕ) και ζώνη ειδικών κινήτρων (ΖΕΚ) 
στην περιοχή της δημοτικής αγοράς όπου δημιουργείται το νέο εμπο¬ 
ρικό - πολιτιστικό - διοικητικό κέντρο. 

- Ζώνη ειδικών κινήτρων (ΖΕΚ) στην αναπτυξιακή ζώνη επαγγελ¬ 
ματικών χρήσεων (χονδρεμπόριο και μη οχλούσα βιοτεχνία ). 1 

- το σύνολο της πόλης σαν ζώνη περιβαλλοντικής εξυγίανσης και 
αναβάθμισης.' 

- Ζώνη κανονιστικών όρων δόμησης (ΖΚΟ) όλων των περιοχών 
επέκτασης και αναθεώρησης. 

- Ζώνη Αγοράς Συντελεστή" (ΖΑΣ) στο δυτικό τμήμα της πόλης. 

- Ζώνη Κοινωνικού Συντελεστή (ΖΚΣ) στο νότιο τμήμα της πόλης. 

Β. Τη λήψη μέτρων για την προστασία του περιβάλλοντος όπως φαί¬ 
νεται στο χάρτη Π1.9 σε κλίμακα 1:25.000 και ειδικότερα: 

- Την ανάπτυξη του αστικού πρασίνου, με την αξιοποίηση των διαθε¬ 
σίμων χώρων και την οργάνωση - ανάπτυξη των δενδροστοιχιών. 

- Την οργάνωση και ανάπτυξη του περιαστικού πρασίνου με τη δη¬ 
μιουργία διαδρόμων πρασίνου κατά μήκος των οδικών αξόνων και των 
ρεμμάτων και τη δημιουργία ζωνών πρασίνου γύρω από την πόλη και 
τις βιομηχανικές εγκαταστάσεις. 

Γ. Τις προτάσεις για τα απαραίτητα έργα και τις μελέτες των δι¬ 
κτύων μεταφορικής υποδομής, όπως φαίνονται στο χάρτη Π2.1.2 σε 
κλίμακα 1:5.000 και ειδικότερα: 

- Την κατασκευή παρακαμπτήριου οδικού άξονα στο ανατολικό 
τμήμα της πόλης και τη σύνδεσή του με τις εισόδους - εξόδους της 
πόλης στο βορρά και στο νότο με ανισόπεδους κόμβους. 

- Την κατασκευή περιφερειακού οδικού αστικού δακτυλίου. 

- Τη σηματοδότηση 6 κύριων κόμβων. 

- τη δημιουργία δικτύου πεζοδρόμων. 

- Την οργάνωση των χώρων στάθμευσης και των πεζοδρόμων. 

- Την οργάνωση των αστικών, υπεραστικών συγκοινωνιών. 

- Τη μεταφορά του σταθμού υπεραστικών και αστικών λεωφο¬ 
ρείων. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνεται στους χάρτες Π2.2.2, Π2.3.2, 2.4.2 και 
Π.2.6.2, 2.7.2 σε κλίμακα 1:5.000: 

α) Δίκτυο ύδρευσης: 

- Την εξεύρεση νέων υδάτινων πόρων. 

- Τη σταδιακή αντικατάσταση-επέκταση του δικτύου διανομής. 

β) Δίκτυο αποχέτευσης: 

- Τη συμπλήρωση του δικτύου αποχέτευσης όμβριων 

- Την επέκταση του δικτύου αποχέτευσης ακαθάρτων 

- Την τελική μελέτη του κέντρου επεξεργασίας των λυμάτων 


- Την οργάνωση συλλογής των απορριμάτων και την κοινή αντιμε¬ 
τώπιση της διάθεσής τους με την Κοζάνη. 

γ) Ενεργειακό και τηλεπικοινωνιακό δίκτυο: 

- Την κατασκευή νέου σταθμού υποβιβασμού τάσης (ΣΐΤ) στα δυ¬ 
τικά της πόλης. 

- Την κατασκευή δικτύου τηλεθέρμανσης 

- Την αύξηση της χωρητικότητας του τηλεπικοινωνικού κέντρου 
κατά 1900 παροχές. 

Ε. Τις προτάσεις για την ασφάλεια και προστασία της πόλης από θεο¬ 
μηνίες - πυρκαγιές - σεισμούς όπως φαίνονται στο χάρτη Π3.1.2, 
3.2.3.3 σε κλίμακα 1:5.000 και ειδικότερα: 

- Τη δημιουργία πυροσβεστικού σταμθού 

- Την πύκνωση των σημείων υδροληψίας 

- Την οργάνωση των χώρων συγκέντρωσης του πληθυσμού σε περί-, 
πτώση θεομηνιών και σεισμών. 

Ζ. Συνοπτικά αντίτυπα των παραπάνω έντεκα (11) χαρτών και 
τριών (3) πινάκων θεωρημένα από τον Προϊστάμενο της Δ/νσης Πολεο- 
δομικών Εφαρμογών με την υπ’ αρ. 33730/1691/1987 πράξη του 
δημοσιεύονται στην Εφημερίδα της Κυβερνήσεως με την απόφαση 
αυτή. 

ΣΤ. Εντός της περιοχής Γ.Π.Σ. και ειδικότερα στις εκτός σχεδίου πε¬ 
ριοχές που περιλαμβάνονται σ’ αυτό, οικοδομικές άδειες που έχουν εκ- 
δοθεί με τις προγενέστερες ισχύουσες διατάξεις ή έχει υποβληθεί στην 
αρμόδια πολεοδομική αρχή ο πλήρης φάκελλος με τα απαραίτητα για 
την έκδοση της οικοδομικής άδειας στοιχεία, μέχρι την ημερομηνία δη¬ 
μοσίευσης της παρούσας απόφασης, εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων, σε συνδυασμό με τις δια¬ 
τάξεις του Ν. 1577/85 «Γενικός Οικοδομικός Κανονισμός» (ΦΕΚ 
210/Α). 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΠΗΓΕΣ: Αναλυτική περιγραφή τρόπου σύνταξης του πίνακα στις προδιαγραφές (θέμα Α—11.6) 

